ÚRAD VLÁDY SLOVENSKEJ REPUBLIKY
                sekcia vládnej legislatívy

Na rokovanie vlády SR
Dňa 26. apríla 2006
K materiálu 7831/2006
K bodu č. 				
 
S T A N O V I S K O 
k návrhu nariadenia vlády Slovenskej republiky o minimálnych zdravotných a bezpečnostných požiadavkách pri práci so zobrazovacími jednotkami

I.
Návrh nariadenia vlády Slovenskej republiky o minimálnych zdravotných a bezpečnostných požiadavkách pri práci so zobrazovacími jednotkami vypracovalo Ministerstvo zdravotníctva podľa § 2 ods. 1 písm. e) zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky a na rokovanie vlády Slovenskej republiky ho predkladá minister zdravotníctva Slovenskej republiky Rudolf Zajac. 

II.

Predloženým návrhom sa do právneho poriadku Slovenskej republiky preberá smernica Rady 90/270/EHS o minimálnych bezpečnostných a zdravotných požiadavkách na prácu so zobrazovacími jednotkami.

III.

Predmetný návrh bol prerokovaný v Legislatívnej rade vlády Slovenskej republiky dňa 28. marca 2006.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády sú pripomienky Legislatívnej rady vlády Slovenskej republiky zapracované (6 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky o minimálnych zdravotných a bezpečnostných požiadavkách pri práci so zobrazovacími jednotkami v predloženom znení schváliť.

Bratislava 24. apríla 2006
Vypracovala: E. Eškutová

                             Štefan  G r m a n
           		         generálny riaditeľ
	                                                                  sekcie vládnej legislatívy